СТАНОВИЩЕ

От проф.МАРИН ГЕОРГИЕВ ГЪДЕВ,дн,

член на научно жури утвърдено със Заповед на Ректора на СУ „Св. Климент Охридски” - София (РД - 38-78 / 08.02.2023), по процедура за заемане на академичната длъжност „Доцент“ в професионално направление 1.3. „Педагогика на обучението по .. (Физическо възпитание и спорт – лека атлетика и кондиционна подготовка) за нуждите на ДС

 За участие в конкурса, обявен в ДВ бр. 100 от 16.12.2022 год. за заемане на академичната длъжност „Доцент“ в професионално направление 1.3. „Педагогика на обучението по .. (Физическо възпитание и спорт – лека атлетика и кондиционна подготовка) от СУ „Св. Климент Охридски” - София, в законовия срок са подадени документи от единствения кандидат гл. ас. Иванка Николова Кърпарова, доктор.

 Представените материали съгласно решение на комисията за допустимост на кандидата в конкурса, отговарят на изискванията на ЗРАСРБ на ППЗРАСРБ и Правилника за заемане на академични длъжности в СУ „Св. Климент Охридски” - София.

**I. Основания за придобиване на академичната длъжност „Доцент”**

За участие в конкурса кандидатът е представил всички необходими документи, отговарящи на формалните изисквания:

* Необходима специалност – Диплома серия ВО-96 № 000319 / 1996 год. и регистрационен № 16130 ;
* Придобита образователна и научна степен „Доктор”, въз основа на защитена дисертация в СУ „Св. Климент Охридски” - София (Диплома № СУ 2015-200 / 22.12.2015 год.);
* Необходим педагогически стаж и аудиторна заетост – Удостоверение № 31/07.02.2023 r. издадено от СУ „Св. Климент Охридски” - София;
* Наличност на необходимия според изискванията брой публикувани трудове в специализирани научни издания и съответно сигнатури (ISBN) на издадените монографии и методически ръководства. В табл. № 1 представяме количествените данни в съответствие с показателите на националните изисквания по чл. 2б, ал. 2 и 3, съответно с изискванията по чл. 2б, ал. 5 ЗРАСРБ, ППЗРАСРБ научната продукция на кандидата.

**Таблица № 1**

|  |  |  |  |
| --- | --- | --- | --- |
| **Група от показатели** | **Съдържание** | Изисквания за **Доцент** | Изпълнени отгл. ас **Иванка Кърпарова,** доктор |
| **А** | Показател 1 | 50 | **50** |
| **В** | Показатели 3  | 100 | **100** |
| **Г** | Сума от показателите от 4 до 10 | 200  | **200**  |
| **Д** | Сума от показателите от 11 до 13 | 50 | **50** |

За участие в конкурса за „доцент”, кандидатът е представил списък от 20 заглавия включващ следната научна продукция: монография - 1 бр; научни статии - 19 бр. (1 бр. в научни издания, реферирани и индексирани в световноизвестни бази данни с научна информация и 18 включени в Национален референтен списък - нереферирани списания с научно рецензиране или публикувани в редактирани колективни томове). От общия брой представени научни статии в 18 е самостоятелен автор, а в 2 е съавтор. Всички тези данни осветляват количеството и многообразието на научната продукция на кандидата.

 **II.** **Качество на научно-изследователска дейност и продукция**

 Анализът на качеството на научно-изследователската дейност сме осъществили в три насоки:

* Първата е свързана с качеството на предложената монография под заглавие „Биомеханични основи на техниката на бягането и методически насоки в обучението ” (ISBN: ISBN 978-954-075614-1). Същата е в обем от 134 страници, структурирани и обособени в шест глави. В своята цялост монографията отразява научния интерес на кандидата към движението като двигателна активност на човека. Осъществено е в задоволителна степен описание на отделните структури на човешкото тяло и тяхното отражение по отношение на времевата, кинематичната и динамичната структура на движенията. Направен е опит да се опишат параметрите на беговата динамика и силите действащи върху ставите на долните крайници. Отделено е специално внимание на връзката между техниката на бягане и травматизма, което оценявам положитено. В последната глава авторката в табличен вид представя препоръчителни упражнения, със съответното описание относно функцията на мускулите при бягане и свързаните с това методически указания за изпълнение на упражненията.

Независимо от отбелязаните положителни моменти, монографията не е лишена и от някой слабости. Ще си позволя да отбележа, че така определено, заглавието е прекалено обхватно и ангажиращо и не се препокрива напълно с предложеното съдържание. Допуснати са и някой терминологични неточности по отношение на биомеханичния анализ, като ще препоръчам на авторката да осъвремени познанията си в тази област.

* Следващата насока е свързана с широтата на обхвата на тематиките свързани с научно-изследователската дейност и значимостта на публикациите на кандидата. В тази връзка основните **тематики** се свеждат до следното:
* Биомеханичен анализ на бяганията за издръжливост и влиянието на екипировката върху превенцията и травмите - № 2, 3 и 4;
* Тренировъчно натоварване и модели за развиване на двигателното качество издръжливост и неговите параметри - № 5, 6, 11, 12, 13, 17, 18 и 20;
* Ретроспективен анализ на развитие на състезанията свързан с дългите бягания, маратон и ултрамаратон в България - № 7, 14, 16 и 19;
* Лека атлетика за студенти в България – организация и управление на учебно-тренировъчния процес - № 8, 9 и 15;
* Детска лека атлетика – ИААФ - № 10.

От изброените по-горе е видно, че широтата на тематичната насоченост на изследователската дейност на кандидата гл. ас. Иванка Карпарова, доктор е разнопосочна, което определям като плюс по отношение на представената научно-изследователската и дейност и продукция.

* Третата насока позволяваща оценка на качеството на научно-изследователска дейност и продукция, е свързана с научно-приложните **приноси** на кандидата. Те са обвързани с прилагането в практиката на ефективни методи и средства и могат да се определят като научно-методологични и практико-приложни, при занимания по физическо възпитание и спорт със студенти и спортисти. Най-общосъщите можем да ги сведем до следното:
* Обогатява се знанието за издръжливостта като двигателно качество, чрез изследване на бегачи с различна квалифицация - от рекреационни атлети до бегачи в състезателния спорт;
* Изградена е концептуална идея за спорта лека атлетика и специално бяганията за издръжливост в любителската сфера;
* Разработени са модели от методични единици (упражнения) за различни мускулни групи, важни при бягането за издръжливост като двигателна активност;
* Разработени и предложени са учебни програми за обучение на студенти и спортисти (особено в сферата на любителския спорт), в областта на бягането за издръжливост.

 В представената ми от кандидата цялостна научна продукция, не откривам форми на плагиатство.

**III. Оценка на учебно-преподавателската и ръководна дейност**

По отношение изискуемостта за аудиторна заетост и трудов стаж, кандидатът гл. ас. Иванка Николова Кърпарова, доктор, отговаря на определените изисквания съгласно законовите разпоредби. Същата работи в системата на спорта и образованието приблизително 27 години, като от тях 17 г. е осъществила като редовен преподавател без прекъсване по специалността в ДС при СУ „Св. Климент Охридски” - София.

Фактът, че в периода 2013–2021 год. е ръководител на катедра „Индивидуални спортове и рекреация“, при ДС на СУ „Св. Климент Охридски” - София, еднозначно определя притежаваните положителни учебно-преподавателски, ръководни и управленски качества и способности на кандидата.

**IV. Заключение**

На основание изброените по горе положителни оценки и приноси на представените за рецензиране трудове, както и наличната педагогическа и управленска дейност, ще си позволя да предложа на научното жури, да присъдиакадемичната длъжност„**Доцент**“нагл. ас. **Иванка** **Николова Кърпарова**, доктор,в професионално направление1.3. „Педагогика на обучението по … (Физическо възпитание и спорт – лека атлетика и кондиционна подготовка) за нуждите на ДСпри СУ „Св. Климент Охридски” - София, като заявявам своя положителен вот.

София, 28.03.2023 Проф. Марин Гъдев, дн